Hej csicsergő kis madár (Kisfaludy Károly)
Legény
Hej csicsergő kis madár,
A szép leány csapodár.

Leány
Ha csapodár, jól teszi,
A legény ugy keresi.

Leány
Hej a rózsa tövises,
A szép legény negédes.

Legény
Ha negédes jól teszi,
A leány ugy szereti.

Legény
Hej be csípős a csalány,
Kesereg a szép leány;
Ha kesereg, jól teszi,
A mint főzte, ugy eszi.

Leány
Hej savanyú a kökény,
Házasodik a legény!
Ha azt teszi, jól teszi,
Majd utóbb megérezi.
Versek